Държавен вестник, бр. 17, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  17
могат да улесняват други съвместни дейности, 
свързани с настоящото Споразумение, които 
по препоръка на Управителния комитет могат 
да включват:
(а) сътрудничество по регулаторни въпро­
си, като се признава Споразумението 
между Агенцията за ядрено регулиране 
на Република България и Комисията за 
ядрено регулиране на Съединените щати 
за обмен на техническа информация и 
сътрудничество по въпроси на ядрената 
безопасност, съставен в Роквил и София 
на 1 и 7 декември 2023 г., в съответствие 
с независимия характер на регулаторните 
органи;
(б) лабораторен обмен;
(в) университетски обмен (и други образо­
вателни програми);
(г) обучение и обмен на персонал;
(д) разработване на веригата на доставки, 
сключване на договори и координация;
(е) научноизследователска и развойна дей­
ност;
(ж) планиране на публични съобщения;
(з) разработване на база данни „Извлечени 
поуки“;
(и) регионално сътрудничество (включител­
но, по целесъобразност, в подкрепа на 
съвместна работа по ядрените електро­
централи в други държави в региона).
Член 4. Стратегическо сътрудничество
България ще насърчава Проектната ком­
пания да избере проект на ядрен реактор от 
САЩ и да ангажира американски субект за 
доставчик на технология, както и да разгледа 
американски субект като възможен изпълни­
тел на ИДС за Проекта, а Съединените щати 
ще насърчават такова участие на субекти от 
САЩ, предвид стратегическото значение на 
двустранните отношения между Страните, 
техните общи правителствени цели съгласно 
настоящото Споразумение и желанието да се 
увеличи максимално ефикасният и ефективен 
принос на американски експертен опит в об­
ластта на технологиите, регулацията, безопас­
ността и сигурността. Американските субекти, 
участващи в Проекта в ролята на доставчик 
на технология, но и американски субекти, из­
брани за изпълнител на ИДС, както и всички 
финансови институции от САЩ, участващи във 
финансирането на Проекта, се потвърждават 
отделно от България.
Член 5. Управление на сътрудничеството
1. Страните създават Управителен комитет, 
съставен от представители на Страните, който 
да координира, улеснява и разглежда съвмест­
ните дейности по настоящото споразумение.
2. Управителният комитет действа с консен­
сусно решение на всички членове на Управи­
телния комитет и може да кани допълнителни 
експерти и технически звена за контакт, при 
необходимост, да присъстват на заседанията и 
да предоставят съвети и препоръки на Упра­
вителния комитет.
3. Управителният комитет се свиква при не­
обходимост и провежда най-малко две редовно 
планирани работни сесии годишно, освен ако 
съвместно не е решено друго.
4. Управителният комитет може да създава 
двустранни работни групи, когато това е не­
обходимо, за изпълнение на неговата работа 
съгласно настоящото Споразумение.
5. Управителният комитет предоставя насоки 
и информация на Съвместния комитет за из­
пълнение на Проекта (СКИП), като допринася 
за Доклада за концепцията и изпълнението 
(ДКИ) на Проекта, според случая, и улеснява 
сътрудничеството между участниците в Про­
екта и Проектната компания, като признава 
политиките, процедурите и правото на незави­
симо вземане на решения на тези участници в 
Проекта и Проектната компания.
Член 6. Доклад за концепцията 
и изпълнението
1. В срок от тридесет (30) дни от влизането 
в сила на настоящото Споразумение Стра­
ните следва да създадат Съвместен комитет 
за изпълнение на Проекта (СКИП), който се 
очаква да се състои от представители на Стра­
ните и участниците в Проекта, да докладва на 
Управителния комитет и да изготви проект на 
ДКИ, признавайки, че целта на ДКИ е да бъде 
завършен в срок от дванадесет (12) месеца от 
влизането в сила на настоящото Споразуме­
ние. Участниците могат по общо решение да 
поканят други участници да участват в СКИП, 
според случая.
2. Очаква се ДКИ да включва:
(а) подготовка на Проектна документация 
(FEED) и Документация за разработка 
на Проекта;
(б) потенциални договорености и източни­
ци за финансиране на Проекта, иденти­
фицирани и съставени от СКИП, като 
се очаква, че СКИП ще настоява за 
участие от американски и европейски 
публични и частни институции във 
финансирането на Проекта, и като 
се отчита, че всяко финансиране от 
държавни органи на САЩ ще бъде 
предмет на съоб­раженията, изложени в 
член 8 от настоящото Споразумение; и
(в) насоки относно потенциалната/ите 
структура/и, включително избора на 
технология за Проекта, очаквайки, 
че Проектната компания ще избере 
проект на ядрен реактор от САЩ и 
ще ангажира субект от САЩ като 
доставчик на технология.
3. При съставянето на ДКИ се очаква СКИП 
да се консултира със Страните, Управителния 
комитет, участниците в Проекта, другите учас­
тници и Проектната компания, според случая, 
във връзка с елементите, посочени в параграф 2 
от настоящия член, с оглед на разглеждането 
на тези субекти и по-нататъшните действия, 
които те считат за целесъобразни.